CELEX: C2006/326/141
Language: el
Date: 2006-12-30 00:00:00
Title: Υπόθεση T-314/06: Προσφυγή της 17ης Νοεμβρίου 2006 — Whirlpool Europe κατά Συμβουλίου

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/67
            
         Προσφυγή της 17ης Νοεμβρίου 2006 — Whirlpool Europe κατά Συμβουλίου
   (Υπόθεση T-314/06)
   (2006/C 326/141)
   Γλώσσα διαδικασίας: η αγγλική
   Διάδικοι
   
      Προσφεύγουσα: Whirlpool Europe Srl (Comerio, Ιταλία) (εκπρόσωποι: M. Bronckers και F. Louis, δικηγόροι)
   
      Καθού: Συμβούλιο της Ευρωπαϊκής Ένωσης
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τον οριστικό κανονισμό στο μέτρο που ο ορισμός του σχετικού/ομοειδούς προϊόντος δεν περιλαμβάνει όλους τους μεγάλους ψυγειοκαταψύκτες με δύο εξωτερικές πόρτες (side-by-side)·
            
         
               —
            
            
               να καταδικάσει τo Συμβούλιο στα δικαστικά έξοδα.
            
         Ισχυρισμοί και κύρια επιχειρήματα:
   Η προσφεύγουσα, που είναι παραγωγός οικιακών συσκευών στην Ευρώπη, μεταξύ άλλων, ψυγείων, ζητεί τη μερική ακύρωση του κανονισμού ΕΚ 1289/2006 του Συμβουλίου, της 25ης Αυγούστου 2006 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων ψυγείων με εξωτερικές πόρτες (side-by-side), καταγωγής Δημοκρατίας της Κορέας (1).
   Στο πλαίσιο της προσφυγής της η προσφεύγουσα υποστηρίζει ότι τα κοινοτικά όργανα παρέβησαν το άρθρο 253 ΕΚ καθόσον παρέθεσαν ελλιπή και ανεπαρκή αιτιολογία σχετικά με τον αποκλεισμό των τρίπορτων ψυγείων (side-by-side) από το πεδίο κάλυψης του προϊόντος ιδίως υπό τις περιστάσεις της υπόθεσης.
   Η προσφεύγουσα υποστηρίζει περαιτέρω ότι τα κοινοτικά όργανα παραβίασαν το δικαίωμα της προσφεύγουσας να διατυπώσει την άποψή της σχετικά με τον αποκλεισμό την τελευταία στιγμή των τρίπορτων ψυγείων side-by-side από το πεδίο καλύψεως του προϊόντος.
   Eπιπλέον η προσφεύγουσα υποστηρίζει ότι τα κοινοτικά όργανα παρέβησαν το άρθρο 15, παράγραφος 2 του βασικού κανονισμού (2) διότι παρέλειψαν να ζητήσουν εγκαίρως τη γνώμη της συμβουλευτικής επιτροπής σχετικά μες τον αποκλεισμό των τρίπορτων ψυγείων side-by-side από το πεδίο καλύψεως του προϊόντος.
   Τέλος, η προσφεύγουσα υποστηρίζει ότι τα κοινοτικά όργανα παρέβησαν τον βασικό κανονισμό όσον αφορά τη συλλογιστική για τον ορισμό του πεδίου καλύψεως του προϊόντος βάσει των φυσικών χαρακτηριστικών χωρίς να λάβουν υπόψη την αντίληψη του καταναλωτή.
   
      (1)  ΕΕ 2006 L 236, σ. 11.
   
      (2)  Κανονισμός (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ 1996 L 56, σ. 1).